**แผนแม่บท  
เทคโนโลยีสารสนเทศ**

**(IT Master Plan)**

**ระยะ 4 ปี  
(พ.ศ. 2562 - 2565)**

**องค์การบริหารส่วนตำบลนายาง**

**คำนำ**

แผนแม่บทเทคโนโลยีสารสนเทศ องค์การบริหารส่วนตำบลนายาง พ.ศ. 2562 – 2565 ฉบับนี้จัดทำขึ้นเพื่อใช้เป็นแนวทางในการพัฒนาเทคโนโลยีสารสนเทศเพื่อใช้ในการทำงานให้มีสะดวกรวดเร็วมากขึ้น

องค์การบริหารส่วนตำบลนายาง

|  |  |  |  |
| --- | --- | --- | --- |
| **สารบัญ** | | | |
|  | |  |  |
| แผนแม่บทเทคโนโลยีสารสนเทศ พ.ศ. 2562 – 2565 | | | |
| ส่วนที่ 1 บททั่วไป | | |  |
|  | 1.1 วิสัยทัศน์ | |  |
|  | 1.2 พันธกิจ | |  |
|  | 1.3 เป้าหมายหลัก | |  |
| ส่วนที่ 2 สถานภาพและสภาพแวดล้อมขององค์การบริหารส่วนตำบล | | |  |
|  | 2.1 ข้อมูลทั่วไป | |  |
|  | 2.2 โครงสร้างองค์กรและการบริหารงาน | |  |
|  | 2.3 สถานภาพด้านเทคโนโลยีสารสนเทศ | |  |
|  | 2.4 สภาพแวดล้อมภายใน (จุดแข็ง,จุดอ่อน) | |  |
|  | 2.5 สภาพแวดล้อมภายนอก (โอกาส, ภัยคุกคาม) | |  |
| ส่วนที่ 3 ยุทธศาสตร์การพัฒนาและแผนกลยุทธ์ | | |  |
|  | 3.1 ยุทธศาสตร์การพัฒนา | |  |
|  | 3.2 แผนกลยุทธ์ | |  |
|  | | | |
|  |  | |  |
|  |  | |  |
|  | | |  |
|  |  | |  |
|  |  | |  |
|  | | |  |

**แผนแม่บทเทคโนโลยีสารสนเทศ  
องค์การบริหารส่วนตำบลนายาง  
(พ.ศ. 2562 - 2565)**

**ส่วนที่ 1 บททั่วไป**

องค์การบริหารส่วนตำบลนายาง ตระหนักถึงการพัฒนาเทคโนโลยีสารสนเทศที่เหมาะสมกับสภาวะเศรษฐกิจสังคมและความก้าวหน้าทางเทคโนโลยีด้วยความร่วมมือและการมีส่วนร่วมจากทุกภาคส่วนทั้งภายในและภายนอกองค์กรเพื่อให้การดำเนินงานของคณะเป็นไปอย่างมีประสิทธิภาพสามารถบรรลุพันธกิจตามที่กำหนดไว้

* 1. **วิสัยทัศน์**

“พัฒนาโครงสร้างพื้นฐาน สาธารณูปโภค สาธารณูปการ เพื่อคุณภาพชีวิตที่ยั่งยืน”

* 1. **พันธกิจ**

“องค์การบริหารส่วนตำบลนายาง จะนำเอาเทคโนโลยีสารสนเทศที่ทันสมัยและเหมาะสมมาใช้ในการพัฒนาศักยภาพของบุคลากรสนับสนุนการปฏิบัติงาน”

* 1. **เป้าหมายหลัก**  
      1) มีโครงสร้างพื้นฐานด้านเทคโนโลยีสารสนเทศที่มีประสิทธิภาพได้มาตรฐานและเหมาะสมกับการใช้งานอย่างเพียงพอและทั่วถึงรวมทั้งมีความมั่นคงปลอดภัยของระบบเครือข่ายและระบบสารสนเทศ

2) มีการพัฒนาศักยภาพของบุคลากรด้านเทคโนโลยีสารสนเทศและการสื่อสารอย่างเป็นระบบและต่อเนื่องเพื่อนำองค์ความรู้ที่ได้มาใช้ในการพัฒนาคณะไปสู่สังคมแห่งภูมิปัญญาและการเรียนรู้  
 3) ปรับปรุงระบบคอมพิวเตอร์ ระบบปฏิบัติการ การบริหารและการดูแลรักษาให้มีประสิทธิภาพ  
 4) พัฒนาระบบการสื่อสารและการเผยแพร่ข้อมูลข่าวสารผ่านทางระบบอินเทอร์เน็ต

**ส่วนที่ 2 สถานภาพและสภาพแวดล้อมขององค์การบริหารส่วนตำบลนายาง**  
**2.1 ข้อมูลทั่วไป**  
 **1. สภาพทั่วไป**

องค์การบริหารส่วนตำบลนายาง ได้ประกาศยกฐานะจากสภาตำบลเป็นองค์การบริหารส่วนตำบล เมื่อปี พ.ศ. 2540 และมีผู้ดำรงตำแหน่งนายกองค์การบริหารส่วนตำบลนายาง เริ่มตั้งแต่ก่อตั้งจนถึงปัจจุบัน ดังนี้

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ระยะเวลาดำรงตำแหน่ง** | **หมายเหตุ** |
| 1. | นายเลื่อน ฟูธรรม | พ.ศ. 2540 – พ.ศ. 2542 | โดยตำแหน่ง |
| 2. | นายเลื่อน ฟูธรรม | พ.ศ. 2542 – พ.ศ. 2544 | โดยคัดเลือกจากสมาชิกสภา อบต. |
| 3. | นายสุรินทร์ อินบาง | พ.ศ. 2544 – พ.ศ. 2545 | โดยคัดเลือกจากสมาชิกสภา อบต. |
| 4. | นายพิสิษฐ์ ไชยเมืองมูล | พ.ศ. 2545 – พ.ศ. 2548 | โดยคัดเลือกจากสมาชิกสภา อบต. |
| 5. | นายพิสิษฐ์ ไชยเมืองมูล | พ.ศ. 2548 – พ.ศ. 2552 | เลือกตั้งโดยตรงจากประชาชน |
| 6. | นายพิสิษฐ์ ไชยเมืองมูล | พ.ศ. 2552 – พ.ศ. 2556 | เลือกตั้งโดยตรงจากประชาชน |
| 7. | นายบัณฑิต ฟูทำ | พ.ศ. 2556 – ปัจจุบัน | เลือกตั้งโดยตรงจากประชาชน |

**1.1 ที่ตั้ง**

องค์การบริหารส่วนตำบลนายาง ตั้งอยู่เลขที่ 225 หมู่ที่ 5 บ้านนายาง ตำบลนายาง อำเภอ สบปราบ จังหวัดลำปาง ห่างจากที่ว่าการอำเภอสบปราบไปทางทิศตะวันออก เป็นระยะทางประมาณ 4 กิโลเมตร

1.2 อาณาเขต

องค์การบริหารส่วนตำบลนายาง มีอาณาเขตติดต่อกับตำบลและอำเภอใกล้เคียง ดังนี้

ทิศเหนือ ติดต่อกับตำบลนาแก้ว อำเภอเกาะคา จังหวัดลำปาง

ทิศใต้ ติดต่อกับตำบลแม่ถอด อำเภอเถิน จังหวัดลำปาง

ทิศตะวันออก ติดต่อกับตำบลสบปราบ อำเภอสบปราบ จังหวัดลำปาง

ทิศตะวันตก ติดต่อกับตำบลเสริมซ้าย อำเภอเสริมงาม จังหวัดลำปาง

**1.3 พื้นที่**

พื้นที่ความรับผิดชอบที่อยู่ในเขต องค์การบริหารส่วนตำบลนายาง มีทั้งหมด 144.86 ตารางกิโลเมตร หรือ 90,554 ไร่

**1.4 สภาพภูมิประเทศ**

สภาพพื้นที่ตำบลนายางโดยทั่วไปตำบลนายางมีภูมิประเทศทางกายภาพเป็นที่ราบระหว่างภูเขาสูงและป่าสงวนด้านทิศตะวันตกของ แม่น้ำวังมีคลองชลประทานตัดผ่านในเขตพื้นที่ 1 สาย สภาพของดินฟ้าอากาศโดยทั่วไปอยู่ในเกณฑ์ปกติ

1**.5 เขตการปกครอง**

ตำบลนายาง ประกอบด้วยหมู่บ้าน จำนวน 10 หมู่ ดังนี้

|  |  |  |  |  |
| --- | --- | --- | --- | --- |
| **หมู่ที่** | **ชื่อหมู่บ้าน** | **รายชื่อกำนัน/ผู้ใหญ่บ้าน** | **รายชื่อสมาชิก สภา อบต.นายาง** | **หมายเหตุ** |
| 1 | บ้านกาด | นายบรรลือศักดิ์ บุญสูง | นายอภิสิทธิ์ โสอินทร์ |  |
| 2 | บ้านดง | นายทรงสิทธ์ ชุ่มธิ | นายบุญยงค์ วงค์ตา  นายนพงษ์ แก้วที่สุด |  |
| 3 | บ้านนาปราบ | นายวินิจ จันหมุด | นายศรีจันทร์ วันวงค์  นายไพโรจน์ มานันชัย |  |
| 4 | บ้านหนองวัวแดง | นายเฉลียว ทองฟู | นายวิเชียร ฟูทำ  นาสมชาย แก้วปัน | กำนันตำบล นายาง |
| 5 | บ้านนายาง | นายเสรี ต๊ะปัญญา | นายอนุวัฒน์ ฟูธรรม  นายสำราญ ไชยบาง |  |
| 6 | บ้านนาไม้แดง | นายอำนาจ บุญยืน | นายศักดินนท์ วันต๊ะ |  |
| 7 | บ้านแก่น | นายสมจิน ชุ่มอินจักร์ | นายเฉลิมวุฒิ มะโนเปี้ย  นางสาวทองพิน ปาลจเร |  |
| 8 | บ้านไร่ | นายโชคชัย ใจอ้าย | นายลิขิต บุญมา  นางทองอินทร์ ฟูธรรม |  |
| 9 | บ้านแม่ยอง | นายชานนท์ ไชยอ้าย | นายประยงค์ ดอนสี  นายนิเวศน์ เตยา |  |
| 10 | บ้านนายางเหนือ | นายสุวิทย์ วงค์ครองศักดิ์ | นายกำชัย ชัยวังสิงห์  นายศรีจันทร์ หม่องเมธา |  |

**1.6 ประชากร**

มีจำนวนประชากรทั้งสิ้น 4,620 คน แยกเป็นชาย 2,259 คน หญิง 2,361 คน ความหนาแน่นของประชากรต่อพื้นที่เฉลี่ย 33 คน / ตารางกิโลเมตร

ตารางแสดงจำนวนราษฎรในเขตองค์การบริหารส่วนตำบลนายาง

|  |  |  |  |  |  |
| --- | --- | --- | --- | --- | --- |
| **หมู่ที่** | **ชื่อหมู่บ้าน** | **จำนวนครัวเรือน** | **ประชากร ชาย** | **ประชากร หญิง** | **จำนวนประชากร** |
| 1 | บ้านกาด | 92 | 150 | 166 | 316 |
| 2 | บ้านดง | 180 | 289 | 300 | 589 |
| 3 | บ้านนาปราบ | 138 | 224 | 217 | 441 |
| 4 | บ้านหนองวัวแดง | 204 | 294 | 312 | 606 |
| 5 | บ้านนายาง | 263 | 320 | 336 | 656 |
| 6 | บ้านนาไม้แดง | 135 | 207 | 221 | 428 |
| 7 | บ้านแก่น | 262 | 380 | 392 | 772 |
| 8 | บ้านไร่ | 109 | 182 | 180 | 362 |
| 9 | บ้านแม่ยอง | 48 | 91 | 66 | 157 |
| 10 | บ้านนายางเหนือ | 101 | 122 | 171 | 293 |
| **รวม** | | **1,532** | **2,259** | **2,361** | **4,620** |

(ข้อมูลจากทะเบียนราษฎร์อำเภอสบปราบ จังหวัดลำปาง ณ วันที่ 1 มกราคม 2562)

**2. สภาพทางเศรษฐกิจ**

2.1 อาชีพของประชากร

ประชากรส่วนใหญ่ประกอบอาชีพเกษตรกรรมเป็นหลัก เช่น ทำนา ทำไร่ ทำสวน เลี้ยงสัตว์ และบางส่วนประกอบอาชีพรับจ้าง ค้าขาย รับราชการและรัฐวิสาหกิจ

2.2 หน่วยธุรกิจในเขตพื้นที่องค์การบริหารส่วนตำบลนายาง

- โรงสีข้าว 13 แห่ง

- ปั๊มหลอด, ปั๊มหยอดเหรียญ 2 แห่ง

- ร้านค้า 36 แห่ง

**3. สภาพทางสังคม**

3.1 การศึกษา

องค์การบริหารส่วนตำบลนายางมี ศูนย์พัฒนาเด็กเล็ก จำนวน 1 แห่ง และโรงเรียนที่สังกัดสำนักงานเขตพื้นที่การศึกษาลำปาง เขต 2 จำนวน 3 แห่ง ดังนี้

|  |  |  |  |  |
| --- | --- | --- | --- | --- |
| **ลำดับที่** | **ชื่อสถานศึกษา** | **จำนวนครู** | **จำนวนนักเรียน** | **หมายเหตุ** |
| 1 | ศูนย์พัฒนาเด็กเล็กตำบลนายาง | 8 | 51 | ข้อมูล ณ วันที่ 1 มกราคม 25623  จากกองการศึกษาฯ |
| 2 | โรงเรียนนายางวิทยา | 11 | 82 |
| 3 | โรงเรียนบ้านไตรมิตรสามัคคี | 6 | 67 |
| 4 | โรงเรียนบ้านแก่น | 4 | 46 |

3.2 กีฬาและนันทนาการ

- ที่อ่านหนังสือพิมพ์ประจำหมู่บ้าน จำนวน 10 แห่ง

3.3 สถาบันและองค์กรศาสนา

- วัด/สำนักสงฆ์ จำนวน 10 แห่ง

3.4 สาธารณสุข

- โรงพยาบาลส่งเสริมสุขภาพประจำตำบล จำนวน 2 แห่ง

- ศูนย์สาธารณสุขมูลฐานประจำหมู่บ้าน จำนวน 10 แห่ง

- อัตราการมีและใช้ส้วมราดน้ำ ร้อยละ 100

**4. ด้านโครงสร้างพื้นฐาน**

4.1 ด้านคมนาคมในเขตองค์การบริหารส่วนตำบลนายาง

ถนนลาดยางสายสำคัญที่ตัดผ่านทางหลวงชนบท (โยธาธิการ) สายบ้านหล่าย – บ้านแก่น

ทางหลวงชนบท (รพช.) สายบ้านนาปราบ – หาดปู่ด้าย ทางหลวงชนบท (รพช.) สายบ้านนาปราบ - บ้านดง

4.2 การไฟฟ้าและแสงสว่าง

ตำบลนายาง มีไฟฟ้าใช้ครบทุกครัวเรือน อย่างเพียงพอ เนื่องจากมีแนวสายไฟฟ้าแรงสูงพาดผ่านตอนกลางของตำบล

4.3 การโทรคมนาคม

หมู่ 1 – หมู่ 10 มีโทรศัพท์สาธารณะทุกหมู่บ้านและมีเสาสัญญาณโทรศัพท์เคลื่อนที่ให้บริการทุกระบบครอบคลุมในพื้นที่ของตำบลนายาง

4.4 ประปา

ทุกหมู่บ้านมีระบบประปาของหมู่บ้าน

5. ด้านทรัพยากรธรรมชาติและสิ่งแวดล้อม

5.1 แหล่งน้ำ

- จำนวนลำน้ำ, ลำห้วย 5 สาย

- จำนวนฝาย 16 แห่ง

- จำนวนบ่อโยก 36 แห่ง

- ประปาหมู่บ้าน 10 แห่ง

- อ่างเก็บน้ำ 5 แห่ง

**6. ข้อมูลอื่น ๆ**

กลุ่มพลังมวลชนหรือกลุ่มต่างๆที่จัดตั้งขึ้นในตำบลนายางมีดังต่อไปนี้

5.1 กลุ่มแม่บ้านหมู่ที่ 1 – 10

5.2 กลุ่มอาสาสมัครป้องกันและบรรเทาสาธารณภัย

5.3 กลุ่มผู้สูงอายุตำบลนายาง

5.4 กลุ่มอาสาสมัครสาธารณสุขมูลฐานชุมชน ม.1 – 10

5.5 กลุ่มอาสาสมัครตำรวจบ้าน

**ข้อมูลเกี่ยวกับศักยภาพของท้องถิ่น** ได้แก่ โครงสร้างและกระบวนการบริหารงานบุคคล งบประมาณและเครื่องมือ อุปกรณ์ต่างๆ ศักยภาพในตำบล

ศักยภาพขององค์การบริหารส่วนตำบลนายาง

(1) จำนวนบุคลากร จำนวน 30 คน

ตำแหน่งในสำนักปลัด แยกได้ดังนี้

* พนักงานส่วนตำบล จำนวน 7 คน
* พนักงานจ้างตามภารกิจ จำนวน 4 คน
* พนักงานจ้างทั่วไป จำนวน 2 คน

ตำแหน่งในกองคลัง แยกได้ดังนี้

* พนักงานส่วนตำบล จำนวน 2 คน
* ลูกจ้างประจำ จำนวน 1 คน
* พนักงานจ้างทั่วไป จำนวน 1 คน

ตำแหน่งในกองช่าง แยกได้ดังนี้

* พนักงานส่วนตำบล จำนวน 1 คน
* พนักงานจ้างตามภารกิจ จำนวน 1 คน
* พนักงานจ้างตามภารกิจ (ถ่ายโอน) จำนวน 1 คน
* พนักงานจ้างทั่วไป จำนวน 1 คน

ตำแหน่งในกองการศึกษาฯ แยกได้ดังนี้

- พนักงานส่วนตำบล จำนวน 1 คน

- พนักงานส่วนตำบล(ถ่ายโอน) จำนวน 2 คน

- พนักงานจ้างตามภารกิจ (ถ่ายโอน) จำนวน 6 คน

(2) ระดับการศึกษาของบุคลากร

- ประถมศึกษา จำนวน 4 คน

- มัธยมศึกษา จำนวน 3 คน

- ปวช./ปวส. จำนวน 6 คน

- อนุปริญญา จำนวน 1 คน

- ปริญญาตรี จำนวน 11 คน

- ปริญญาโท จำนวน 5 คน

**2.2 โครงสร้างองค์กรและการบริหารงาน**

โครงสร้างการบริหารงานขององค์การบริหารส่วนตำบลนายาง ประกอบด้วย 4 ส่วน โดยมีอัตรากำลังพนักงานส่วนตำบลและพนักงานจ้าง ดังนี้

1. สำนักปลัด มีหน้าที่ความรับผิดชอบเกี่ยวกับราชการทั่วไปและราชการที่มิได้กำหนดเป็นหน้าที่ของส่วนราชการใดในองค์การบริหารส่วนตำบลโดยเฉพาะ รวมทั้งกำชับและเร่งการปฏิบัติราชการในองค์การบริหารส่วนตำบลให้เป็นไปตามนโยบานและแผนปฏิบัติงานราชการและกำหนดแบ่งส่วนราชการภายในออกเป็น 5 งาน ดังนี้

- งานบริหารงานทั่วไป

- งานนโยบายและแผน

- งานกฎหมายและคดี

- งานป้องกันและบรรเทาสาธารณภัย

- งานสวัสดิการและสังคมสงเคราะห์

2. กองคลัง มีหน้าที่เกี่ยวกับรายจ่าย การรับ การนำส่งเงินและเอกสารทางการเงิน การตรวจสอบในใบสำคัญฎีกา งานเกี่ยวกับการจัดทำงบประมาณ ฐานะทางการเงิน การจัดสรรเงินต่างๆ การจัดทำบัญชีทุกประเภททะเบียนคุมเงินทั้งรายได้และรายจ่ายต่างๆ การควบคุมการเบิกจ่าย การทำงบทดลองประจำเดือน งบการเงิน ณ วันสิ้นปีงบประมาณ งานเกี่ยวกับพัสดุขององค์การบริหารส่วนตำบลและกำหนดส่งแบ่งส่วนราชการภายในออกเป็น 5 งาน ดังนี้

- งานการเงิน

- งานการบัญชี

- งานทะเบียนทรัพย์สินและพัสดุ

- งานพัฒนาและการจัดเก็บรายได้

- งานตรวจอนุมัติฎีกาและควบคุมงบประมาณ

3. กองช่าง มีหน้าที่รับผิดชอบเกี่ยวกับการสำรวจออกแบบ การตรวจสอบ การก่อสร้าง งานควบคุมอาคารตามระเบียบกฎหมาย งานแผนการปฏิบัติงานก่อสร้างและซ่อมบำรุง งานแผนงานด้านวิศวกรเครื่องกล การรวบรวมประวัติติดตาม ควบคุมการปฏิบัติงานเครื่องจักรกล การควบคุมการบำรุงรักษาเครื่องจักรกลและยานพาหนะ งานเกี่ยวกับแผนงานควบคุมรักษาการเบิกจ่ายอุปกรณ์ อะไหล่ น้ำมันเชื้อเพลิง และกำหนดแบ่งส่วนราชการภายในออกเป็น 5 งาน ดังนี้

- งานก่อสร้าง

- งานออกแบบและควบคุมอาคาร

- งานประสานงานสาธารณูปโภค

- งานผังเมือง

- งานธุรการและสารบรรณทางด้านโยธา

4. กองการศึกษา ศาสนาและวัฒนธรรม มีหน้าที่ความรับผิดชอบเกี่ยวกับการบริหารการศึกษาซึ่งมีลักษณะงานที่ปฏิบัติเกี่ยวกับการวิเคราะห์ วิจัย พัฒนา ปรับปรุง มาตรฐานของสถานศึกษา การแนะแนวการศึกษาและอาชีพ การจัดและควบคุมพิพิธภัณฑ์การศึกษา การบริการและส่งเสริมการศึกษา การบริการและส่งเสริมการศึกษาโดยใช้เทคโนโลยีการศึกษาและกำหนดแบ่งส่วนราชการ ภายในออกเป็น 2 งาน ดังนี้

- งานบริหารการศึกษา

- งานส่งเสริมการศึกษา ศาสนาและวัฒนธรรม

**2.3 สภาพด้านเทคโนโลยีสารสนเทศ** - สภาพด้านบุคลากร  
 - สภาพด้านระบบเครือข่าย  
 - สภาพด้านระบบสารสนเทศ  
**24 สภาพแวดล้อมภายในองค์กร  
จุดแข็ง (Strengths)**  
 - ผู้บริหารระดับสูงเห็นความสำคัญและความจำเป็นของการนำเทคโนโลยีสารสนเทศมาใช้ในดำเนินงานตามพันธกิจและการพัฒนาองค์กร  
 - มีผู้บริหารระดับสูงทำหน้าที่กำกับดูแลการทำงานที่เกี่ยวข้องทางด้านเทคโนโลยีสารสนเทศ  
 - มีหน่วยงานที่ทำหน้าที่ดูแลและบริหารจัดการด้านเทคโนโลยีสารสนเทศโดยเฉพาะ  
 - บุคลากรด้านเทคโนโลยีสารสนเทศมีความพร้อมและตั้งใจในการทำงานตามภาระงาน

**จุดอ่อน (Weaknesses)**

- บุคลากรด้านเทคโนโลยีสารสนเทศมีจำนวนไม่เพียงพอกับภาระงานที่เพิ่มมากขึ้น

- ขาดแคลนบุคลากรด้านเทคโนโลยีที่มีทักษะสูงหรือเชี่ยวชาญเฉพาะด้าน

- ขาดความคล่องตัวในการจัดหาครุภัณฑ์ด้านเทคโนโลยีสารสนเทศและการสื่อสารที่ทันสมัยเนื่องจากค่าใช้จ่ายและการลงทุนในการจัดซื้อค่อนข้างสูง

- การใช้เทคโนโลยีสารสนเทศที่ไม่เหมาะสมเช่นเพื่อความบันเทิงและการเข้าถึงเนื้อหา

ที่ไม่พึงประสงค์

**2.5 สภาพแวดล้อมภายนอก  
โอกาส (Opportunities)**  
 - องค์การบริหารส่วนตำบลนายาง ให้การสนับสนุนการเชื่อมต่อระบบเครือข่ายอินเทอร์เน็ตความเร็วสูงเพื่อการปฏิบัติงาน  
 - ความก้าวหน้าทางเทคโนโลยีสารสนเทศทำให้มีการเข้าถึงแหล่งข้อมูลและการประยุกต์ใช้งานอย่างมีประสิทธิภาพมากยิ่งขึ้น **ภัยคุกคาม (Threats)**  
 - การพัฒนาบุคลากรไม่ทันกับการพัฒนาและการเปลี่ยนแปลงอย่างรวดเร็วของเทคโนโลยีสารสนเทศ  
 - การบุกรุกโจมตีระบบเครือข่ายและระบบสารสนเทศทั้งจากภายในและภายนอก  
 - อาชญากรรมทางคอมพิวเตอร์

**ส่วนที่ 3 ยุทธศาสตร์การพัฒนาและแผนกลยุทธ์**  
**3.1 ยุทธศาสตร์การพัฒนา**  
 เพื่อให้บรรลุเป้าหมายหลักขององค์การบริหารส่วนตำบลนายางอย่างเป็นรูปธรรมจึงได้กำหนดยุทธศาสตร์การพัฒนาเทคโนโลยีสารสนเทศไว้ 4 ยุทธศาสตร์ได้แก่

ยุทธศาสตร์ที่ 1 พัฒนาบุคลากรให้มีความสามารถในการใช้เทคโนโลยีสารสนเทศอย่างมีวิจารณญาณและรู้เท่าทัน  
ยุทธศาสตร์ที่ 2 ใช้เทคโนโลยีสารสนเทศสนับสนุนการปฏิบัติงานเพื่อเพิ่มประสิทธิภาพ

ยุทธศาสตร์ที่ 3 พัฒนาโครงสร้างพื้นฐานด้านเทคโนโลยีสารสนเทศเพื่อสนับสนุนการปฏิบัติงาน  
ยุทธศาสตร์ที่ 4 ใช้เทคโนโลยีสารสนเทศเพื่อสนับสนุนการบริหารจัดการและการบริการ

**3.2 แผนกลยุทธ์  
ยุทธศาสตร์ที่ 1** พัฒนาบุคลากรขององค์การบริหารส่วนตำบลนายางให้มีความสามารถในการใช้เทคโนโลยีสารสนเทศอย่างมีวิจารณญาณและรู้เท่าทัน  
 - สนับสนุนการพัฒนาบุคลากรให้สามารถพัฒนาองค์ความรู้อย่างต่อเนื่อง  
 - กำหนดมาตรฐานความรู้ทางด้านเทคโนโลยีสารสนเทศสำหรับบุคลากรทุกระดับให้สอดคล้องกับมาตรฐานตำแหน่ง  
 - จัดการฝึกอบรมด้านเทคโนโลยีสารสนเทศแก่พนักงาน  
 - ส่งเสริมและพัฒนาบุคลากรด้านเทคโนโลยีสารสนเทศและการสื่อสารของให้มีความรู้ทักษะและศักยภาพสูงขึ้นโดยสร้างแรงจูงใจในการเข้ารับการฝึกอบรม

**ยุทธศาสตร์ที่ 2** ใช้เทคโนโลยีสารสนเทศสนับสนุนการปฏิบัติงานเพื่อเพิ่มประสิทธิภาพของพนักงาน  
 - จัดหาคอมพิวเตอร์และอุปกรณ์ประจำห้องปฏิบัติงานให้ได้มาตรฐานและเพียงพอ  
 - จัดหาระบบทดสอบความรู้ด้านเทคโนโลยีสารสนเทศและการสื่อสารของพนักงาน

**ยุทธศาสตร์ที่ 3** พัฒนาโครงสร้างพื้นฐานด้านเทคโนโลยีสารสนเทศเพื่อสนับสนุนการปฏิบัติงานของพนักงาน  
 - ปรับปรุงโครงสร้างพื้นฐานด้านเทคโนโลยีสารสนเทศ

**ยุทธศาสตร์ที่ 4** ใช้เทคโนโลยีสารสนเทศเพื่อสนับสนุนการบริหารจัดการและการบริการด้านการปฏิบัติงานของพนักงาน

- กำหนดนโยบายในการพัฒนาระบบสารสนเทศให้เป็นมาตรฐานเดียวกัน  
 - พัฒนาระบบบริหารจัดการสำนักงานให้เป็นศูนย์กลางที่สอดคล้องและสามารถบูรณาการใช้งานร่วมกันได้

- จัดหาเครื่องคอมพิวเตอร์เพื่อการปฏิบัติงานแก่พนักงานให้เพียงพอ